กฎกระทรวงสถานที่บรรจุก๊าซปิโตรเลียมเหลวประเภทห้องบรรจุพ.ศ. ๒๕๖๒ อาศัยอำนาจตามความในมาตรา ๕ วรรคหนึ่ง และมาตรา ๗ วรรคหนึ่ง(๑) (๒) (๓)(๕) และ (๗) แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๒ ในกฎกระทรวงนี้ก๊าซปิโตรเลียมเหลวหมายความว่า ก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงห้องบรรจุหมายความว่า สถานที่บรรจุก๊าซปิโตรเลียมเหลวประเภทห้องบรรจุตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงเขตห้องบรรจุหมายความว่า แนวเขตพื้นที่โดยรอบห้องบรรจุตามที่กำหนดไว้ในแผนผังบริเวณพื้นที่บรรจุหมายความว่า พื้นที่ที่ใช้ในการบรรจุก๊าซปิโตรเลียมเหลวในห้องบรรจุผู้ประกอบกิจการควบคุมหมายความว่า ผู้ได้รับใบอนุญาตให้ประกอบกิจการสถานที่บรรจุก๊าซปิโตรเลียมเหลวประเภทห้องบรรจุกระป๋องก๊าซปิโตรเลียมเหลวหมายความว่า กระป๋องก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงถังก๊าซปิโตรเลียมเหลวหุงต้มหมายความว่า ถังก๊าซปิโตรเลียมเหลวหุงต้มตามกฎกระทรวงว่าด้วยการกำหนดหลักเกณฑ์ วิธีการและเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงถังเก็บและจ่ายก๊าซปิโตรเลียมเหลวหมายความว่า ถังเก็บและจ่ายก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงบริเวณอันตราย หมายความว่า พื้นที่รอบ ๆที่ตั้งและเก็บภาชนะบรรจุก๊าซปิโตรเลียมเหลวในห้องบรรจุ และพื้นที่รอบ ๆบริเวณและอุปกรณ์ต่าง ๆ ที่ใช้บรรจุก๊าซปิโตรเลียมเหลวในห้องบรรจุกำแพงกันไฟหมายความว่า กำแพงทึบที่สร้างด้วยวัสดุถาวรและทนไฟ มีความหนาไม่น้อยกว่า ๑๐เซนติเมตร และไม่มีช่องให้ไฟผ่านได้หมวด ๑บททั่วไป ข้อ๓ เพื่อประโยชน์ในการปฏิบัติตามกฎกระทรวงนี้การคิดปริมาณก๊าซปิโตรเลียมเหลวในกระป๋องก๊าซปิโตรเลียมเหลวหรือถังก๊าซปิโตรเลียมเหลวหุงต้มให้คิดคำนวณปริมาณ ๑ ลิตร เท่ากับ ๐.๕ กิโลกรัมข้อ ๔ ลักษณะของกระป๋องก๊าซปิโตรเลียมเหลวถังก๊าซปิโตรเลียมเหลวหุงต้ม การออกแบบการผลิต หรือการสร้างและการทดสอบและตรวจสอบถังเก็บและจ่ายก๊าซปิโตรเลียมเหลว ให้เป็นไปตามกฎกระทรวงว่าด้วยภาชนะบรรจุก๊าซปิโตรเลียมเหลวข้อ ๕ ห้องบรรจุต้องจัดให้มีพนักงานที่ผ่านการฝึกอบรมผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงห้องบรรจุต้องจัดให้มีป้ายรายชื่อพนักงานที่ผ่านการฝึกอบรมตามวรรคหนึ่งไว้ในที่ที่เห็นได้ชัดเจนหมวด ๒ลักษณะของแผนผังและแบบก่อสร้าง ข้อ๖ ห้องบรรจุต้องมีแผนผังโดยสังเขปและแผนผังบริเวณดังต่อไปนี้(๑)แผนผังโดยสังเขปต้องแสดงตำแหน่งที่ตั้งของห้องบรรจุ พร้อมสิ่งก่อสร้างต่าง ๆที่อยู่โดยรอบเขตห้องบรรจุ ภายในระยะไม่น้อยกว่า ๒๐๐.๐๐ เมตร(๒)แผนผังบริเวณต้องแสดงเขตที่ดิน เขตห้องบรรจุ กำแพงกันไฟกลุ่มถังก๊าซปิโตรเลียมเหลวหุงต้มหรือถังเก็บและจ่ายก๊าซปิโตรเลียมเหลวแนวท่อก๊าซปิโตรเลียมเหลว เครื่องสูบและหัวจ่ายก๊าซปิโตรเลียมเหลวและระบบป้องกันและระงับอัคคีภัยแผนผังบริเวณให้ใช้มาตราส่วนไม่เล็กกว่า ๑ ใน ๒๕๐ข้อ๗ แบบก่อสร้างห้องบรรจุอย่างน้อยต้องแสดงรายละเอียดดังต่อไปนี้(๑)แปลนพื้น แปลนฐานราก แปลนโครงสร้าง และแปลนหลังคา(๒)รูปด้านอย่างน้อยสองด้าน รูปตัดตามขวาง และรูปตัดตามยาว(๓)รายละเอียดของโครงสร้างแสดงส่วนต่าง ๆ ของห้องบรรจุแบบก่อสร้างตาม(๑) และ (๒) ให้ใช้มาตราส่วนไม่เล็กกว่า ๑ ใน ๑๐๐ข้อ ๘ แบบก่อสร้างกลุ่มถังก๊าซปิโตรเลียมเหลวหุงต้มหรือถังเก็บและจ่ายก๊าซปิโตรเลียมเหลวระบบท่อก๊าซปิโตรเลียมเหลวและอุปกรณ์ต่าง ๆ อย่างน้อยต้องแสดงรายละเอียด ดังต่อไปนี้(๑)แปลนส่วนบน รูปด้าน รูปตัด และแปลนฐานราก(๒) รายละเอียดการก่อสร้างและการติดตั้งกลุ่มถังก๊าซปิโตรเลียมเหลวหุงต้มหรือถังเก็บและจ่ายก๊าซปิโตรเลียมเหลวระบบท่อก๊าซปิโตรเลียมเหลว และอุปกรณ์ต่าง ๆแบบก่อสร้างตาม(๑) ให้ใช้มาตราส่วนไม่เล็กกว่า ๑ ใน ๕๐ข้อ๙ แบบก่อสร้างกำแพงกันไฟอย่างน้อยต้องแสดงรายละเอียดดังต่อไปนี้(๑)แปลนพื้น แปลนฐานราก รูปด้าน และรูปตัด(๒)รายละเอียดแสดงส่วนต่าง ๆ ของกำแพงกันไฟแบบก่อสร้างตาม(๑) ให้ใช้มาตราส่วนไม่เล็กกว่า ๑ ใน ๒๐ข้อ ๑๐ ห้องบรรจุต้องแสดงรายการคำนวณความมั่นคงแข็งแรงของห้องบรรจุถังเก็บและจ่ายก๊าซปิโตรเลียมเหลว เสารับถังเก็บและจ่ายก๊าซปิโตรเลียมเหลวท่อก๊าซปิโตรเลียมเหลวกำแพงกันไฟ หรือสิ่งก่อสร้างอื่น ๆ แล้วแต่กรณีข้อ ๑๑ แบบก่อสร้างห้องบรรจุตามข้อ ๗แบบก่อสร้างถังเก็บและจ่ายก๊าซปิโตรเลียมเหลวตามข้อ ๘ แบบก่อสร้างกำแพงกันไฟตามข้อ๙ และรายการคำนวณความมั่นคงแข็งแรงตามข้อ ๑๐ ที่ได้รับอนุญาตให้ก่อสร้างอาคารตามกฎหมายว่าด้วยการควบคุมอาคารจากเจ้าพนักงานท้องถิ่นผู้อนุญาตแล้วให้ได้รับยกเว้นไม่ต้องแสดงรายละเอียดตามที่ระบุไว้แต่ให้ใช้แบบก่อสร้างและรายการคำนวณดังกล่าวมาแสดงแทนข้อ ๑๒ การก่อสร้างสิ่งก่อสร้างต่าง ๆภายในห้องบรรจุให้มีระยะความคลาดเคลื่อนไปจากแผนผังบริเวณที่ได้รับอนุญาตได้ไม่เกินร้อยละยี่สิบทั้งนี้ต้องไม่น้อยกว่าระยะปลอดภัยตามที่กำหนดในกฎกระทรวงนี้และสัดส่วนของสิ่งก่อสร้างต่าง ๆ เมื่อก่อสร้างแล้วเสร็จ ให้มีระยะความคลาดเคลื่อนไปจากแบบก่อสร้างที่ได้รับอนุญาตได้ไม่เกินร้อยละห้าหมวด ๓ที่ตั้ง ลักษณะและระยะปลอดภัย ข้อ ๑๓ ห้องบรรจุต้องอยู่ห่างจากแนวเขตที่ดินของบุคคลอื่นไม่น้อยกว่า๑๒.๐๐เมตร ในกรณีที่ไม่อาจจัดให้ห้องบรรจุอยู่ห่างจากแนวเขตที่ดินของบุคคลอื่นตามที่กำหนดดังกล่าวได้ต้องสร้างกำแพงกันไฟด้านนั้นสูงไม่น้อยกว่า๑.๘๐ เมตร และห่างจากขอบของห้องบรรจุไม่น้อยกว่า ๖.๐๐ เมตรข้อ๑๔ พื้นที่บรรจุต้องมีลักษณะดังต่อไปนี้(๑)ทำด้วยวัสดุทนไฟและมีความมั่นคงแข็งแรง(๒)พื้นของพื้นที่บรรจุต้องเป็นพื้นคอนกรีตเรียบและผิวพื้นเป็นวัสดุชนิดที่ทำให้เกิดประกายไฟจากการเสียดสีได้ยากเช่น ซีเมนต์ขัดมัน หินเกล็ดขัดมัน หรือกระเบื้องยาง(๓)มีท่อสำหรับใช้ระบายอากาศออกสู่ภายนอกอาคารอยู่ในระดับชิดพื้นห้อง โดยใช้พัดลมดูดอากาศชนิดที่สามารถป้องกันประกายไฟจากการระเบิดและมีอัตราการระบายอากาศไม่ต่ำกว่า ๑ ลูกบาศก์ฟุตต่อนาทีต่อพื้นที่ของพื้นห้อง๑ ตารางฟุต และปลายท่อออกต้องอยู่ในตำแหน่งที่อากาศถ่ายเทได้สะดวกโดยไม่รบกวนผู้ที่อาศัยอยู่ในบริเวณข้างเคียงและห่างจากประตูหรือหน้าต่างของอาคารห้องบรรจุไม่น้อยกว่า ๒.๐๐ เมตร(๔)ภายในพื้นที่บรรจุต้องไม่วางถังก๊าซปิโตรเลียมเหลวหุงต้มหรือสิ่งของอื่นใดที่ไม่เกี่ยวข้องกับการบรรจุก๊าซปิโตรเลียมเหลวหมวด ๔การตั้งถังก๊าซปิโตรเลียมเหลวหุงต้มถังเก็บและจ่ายก๊าซปิโตรเลียมเหลวระบบท่อก๊าซปิโตรเลียมเหลวและอุปกรณ์ ข้อ๑๕ การตั้งกลุ่มถังก๊าซปิโตรเลียมเหลวหุงต้มในห้องบรรจุให้ปฏิบัติดังต่อไปนี้(๑)ตั้งถังก๊าซปิโตรเลียมเหลวหุงต้มในบริเวณที่จัดไว้โดยเฉพาะ(๒)ตั้งถังก๊าซปิโตรเลียมเหลวหุงต้มที่ระดับพื้นชั้นล่างของอาคาร(๓)ตั้งถังก๊าซปิโตรเลียมเหลวหุงต้มให้อยู่ห่างจากแหล่งที่มีเปลวไฟ ประกายไฟหรือวัสดุที่ติดไฟได้ง่าย ไม่น้อยกว่า ๓.๐๐ เมตร(๔)ตั้งถังก๊าซปิโตรเลียมเหลวหุงต้มบนพื้นคอนกรีตเรียบและหากมีวัสดุปิดผิวต้องเป็นวัสดุชนิดที่ทำให้เกิดประกายไฟจากการเสียดสีได้ยาก(๕)ไม่ตั้งถังก๊าซปิโตรเลียมเหลวหุงต้มซ้อนกัน(๖)ตั้งถังก๊าซปิโตรเลียมเหลวหุงต้มในบริเวณที่มีการระบายอากาศหรือถ่ายเทอากาศได้ดี(๗) มีอุปกรณ์ยึดถังก๊าซปิโตรเลียมเหลวหุงต้มเพื่อไม่ให้ถังก๊าซปิโตรเลียมเหลวหุงต้มเคลื่อนหรือล้ม(๘)ตั้งถังก๊าซปิโตรเลียมเหลวหุงต้มในที่ที่สามารถเข้าไปปิดหรือเปิดลิ้นของถังก๊าซปิโตรเลียมเหลวหุงต้มได้สะดวก(๙)บริเวณที่ตั้งกลุ่มถังก๊าซปิโตรเลียมเหลวหุงต้มมีรั้วโปร่งทำด้วยวัสดุทนไฟสูงไม่น้อยกว่า๑.๘๐ เมตร ล้อมรอบกลุ่มถังก๊าซปิโตรเลียมเหลวหุงต้ม และที่รั้วโปร่งมีทางเข้าออกอย่างน้อยหนึ่งทางและปิดประตูตลอดเวลาที่ไม่มีการปฏิบัติงานที่รั้วโปร่งมีป้ายเตือนโดยใช้ตัวอักษรสีแดงบนพื้นสีขาว โดยมีขนาดของตัวอักษรที่เห็นได้ชัดเจนและอ่านได้ง่ายมีความสูงของตัวอักษรไม่น้อยกว่า ๕ เซนติเมตร ติดไว้ในที่ที่เห็นได้ง่ายและอย่างน้อยมีข้อความ ดังต่อไปนี้อันตราย๑.ห้ามสูบบุหรี่๒.ห้ามกระทำการใด ๆ ที่อาจเกิดเปลวไฟหรือประกายไฟ๓.ห้ามบุคคลภายนอกเข้าข้อ๑๖ การตั้งกลุ่มถังก๊าซปิโตรเลียมเหลวหุงต้มในห้องบรรจุต้องมีปริมาณไม่เกิน๒,๐๐๐ ลิตรต่อหนึ่งกลุ่ม และแต่ละกลุ่มมีระยะห่างกันไม่น้อยกว่า ๒๐.๐๐ เมตรข้อ๑๗ การตั้งถังเก็บและจ่ายก๊าซปิโตรเลียมเหลวในห้องบรรจุต้องมีลักษณะและระยะปลอดภัยดังต่อไปนี้(๑)จัดให้มีระบบท่อฉีดน้ำเหนือผิวถังเก็บและจ่ายก๊าซปิโตรเลียมเหลวแบบเหนือพื้นดินเพื่อลดอุณหภูมิของผิวถังลักษณะการติดตั้ง รวมทั้งการทดสอบและตรวจสอบระบบท่อฉีดน้ำเหนือผิวถังเก็บและจ่ายก๊าซปิโตรเลียมเหลวแบบเหนือพื้นดินเพื่อลดอุณหภูมิของผิวถังให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา(๒)ไม่ตั้งถังเก็บและจ่ายก๊าซปิโตรเลียมเหลวซ้อนกัน(๓)ตั้งถังเก็บและจ่ายก๊าซปิโตรเลียมเหลวห่างจากภาชนะบรรจุน้ำมันซึ่งบรรจุน้ำมันที่มีจุดวาบไฟต่ำกว่า๖๐ องศาเซลเซียส ไม่น้อยกว่า ๖.๐๐ เมตร(๔)บริเวณพื้นใต้ถังเก็บและจ่ายก๊าซปิโตรเลียมเหลวแบบเหนือพื้นดินทำให้ลาดต่ำลงไปทางด้านใดด้านหนึ่งตามความเหมาะสมและเทคอนกรีตหรือลาดด้วยยางแอสฟัลต์ให้เรียบ และภายในรัศมี ๖.๐๐ เมตรจากถังเก็บและจ่ายก๊าซปิโตรเลียมเหลวต้องเป็นพื้นเรียบและอัดแน่น(๕) บริเวณที่ตั้งถังเก็บและจ่ายก๊าซปิโตรเลียมเหลวมีรั้วโปร่งทำด้วยวัสดุทนไฟสูงไม่น้อยกว่า๑.๘๐ เมตร ล้อมรอบถังเก็บและจ่ายก๊าซปิโตรเลียมเหลวและที่รั้วโปร่งมีทางเข้าออกอย่างน้อยสองทางอยู่ห่างกันไม่น้อยกว่า ๕.๐๐ เมตรทางเข้าออกดังกล่าวมีประตูโปร่งที่เปิดออกด้านนอกมีกุญแจชนิดที่สามารถเปิดออกจากภายในได้โดยไม่ต้องไขกุญแจและปิดประตูตลอดเวลาที่ไม่มีการปฏิบัติงาน และห้ามเก็บวัสดุใด ๆภายในบริเวณรั้วโปร่ง(๖)หัวท่อรับก๊าซปิโตรเลียมเหลวของท่อรับก๊าซปิโตรเลียมเหลวที่ไปสู่ถังเก็บและจ่ายก๊าซปิโตรเลียมเหลวอยู่ภายในบริเวณรั้วโปร่งและห่างจากพื้นที่บรรจุอาคารอื่น หรือแนวเขตที่ดินของบุคคลอื่นในรัศมีไม่น้อยกว่า ๑๐.๐๐ เมตรในกรณีที่หัวท่อรับก๊าซปิโตรเลียมเหลวอยู่ห่างจากพื้นที่บรรจุอาคารอื่นหรือแนวเขตที่ดินดังกล่าวไม่ถึง ๑๐.๐๐ เมตร แต่เกิน ๕.๐๐ เมตรสองด้านหรือด้านเดียวให้ตั้งถังเก็บและจ่ายก๊าซปิโตรเลียมเหลวในสถานที่นั้นได้แต่จะต้องสร้างกำแพงกันไฟแทนรั้วโปร่งตรงด้านที่หัวท่อรับก๊าซปิโตรเลียมเหลวอยู่ห่างจากพื้นที่บรรจุอาคารอื่น หรือแนวเขตที่ดินดังกล่าวไม่ถึง ๑๐.๐๐ เมตร ทุกด้าน กำแพงกันไฟมีความสูงไม่น้อยกว่า๑.๘๐ เมตร และอยู่ห่างจากหัวท่อรับก๊าซปิโตรเลียมเหลวไม่น้อยกว่า ๕.๐๐ เมตร(๗)ที่ประตูทางเข้ารั้วโปร่ง จัดให้มีป้ายเตือนโดยใช้ตัวอักษรสีแดงบนพื้นสีขาวโดยมีขนาดของตัวอักษรที่เห็นได้ชัดเจนและอ่านได้ง่าย มีความสูงของตัวอักษรไม่น้อยกว่า๕ เซนติเมตร ติดไว้ในที่ที่เห็นได้ง่าย และอย่างน้อยมีข้อความ ดังต่อไปนี้อันตราย๑.ห้ามสูบบุหรี่๒.ห้ามกระทำการใด ๆ ที่อาจเกิดเปลวไฟหรือประกายไฟ๓.ห้ามบุคคลภายนอกเข้า(๘)รั้วโปร่งด้านใดที่ยานพาหนะอาจเข้าไปชนได้ต้องจัดให้มีเสาท่อเหล็ก หรืออุปกรณ์กันชนอื่นที่อธิบดีกรมธุรกิจพลังงานเห็นชอบ ทั้งนี้เสาท่อเหล็กดังกล่าวมีขนาดเส้นผ่าศูนย์กลางไม่น้อยกว่า ๑๐ เซนติเมตร ภายในท่อเหล็กให้เทคอนกรีตเต็มฝังแน่นในดินนอกแนวรั้วโปร่งด้านนั้นลึกไม่น้อยกว่า ๖๐ เซนติเมตรโดยเสาท่อเหล็กอยู่ห่างจากรั้วโปร่งไม่น้อยกว่า ๕๐ เซนติเมตร เสาแต่ละต้นสูงจากระดับพื้นดินไม่น้อยกว่า๑.๑๐ เมตร แต่ไม่เกิน ๑.๒๐ เมตร และมีระยะห่างระหว่างเสาแต่ละต้นไม่เกิน ๑.๒๐ เมตร(๙)ระยะห่างสำหรับถังเก็บและจ่ายก๊าซปิโตรเลียมเหลวแบบเหนือพื้นดิน ให้เป็นไปตามตาราง๑ ท้ายกฎกระทรวงนี้(๑๐)ระยะห่างสำหรับถังเก็บและจ่ายก๊าซปิโตรเลียมแบบฝังไว้ในดิน ให้เป็นไปตามตาราง ๒ ท้ายกฎกระทรวงนี้ระยะห่างของถังเก็บและจ่ายก๊าซปิโตรเลียมเหลวกับสิ่งก่อสร้างอื่นใดนอกจากที่กำหนดไว้ตาม(๙) และ (๑๐) ให้เป็นไปตามที่รัฐมนตรีประกาศกำหนดในราชกิจจานุเบกษาข้อ๑๘ การวางระบบท่อก๊าซปิโตรเลียมเหลวและอุปกรณ์การติดตั้งอุปกรณ์เข้ากับถังเก็บและจ่ายก๊าซปิโตรเลียมเหลวและการทดสอบและตรวจสอบระบบท่อก๊าซปิโตรเลียมเหลว และอุปกรณ์ในห้องบรรจุ ให้เป็นไปตามที่รัฐมนตรีประกาศกำหนดในราชกิจจานุเบกษาทั้งนี้ การทดสอบและตรวจสอบระบบท่อก๊าซปิโตรเลียมเหลวและอุปกรณ์ต้องดำเนินการโดยผู้ทดสอบและตรวจสอบตามกฎกระทรวงว่าด้วยคุณสมบัติของผู้ทดสอบและตรวจสอบที่ออกตามมาตรา๗หมวด ๕วิธีการบรรจุก๊าซปิโตรเลียมเหลว ข้อ๑๙ การบรรจุก๊าซปิโตรเลียมเหลวลงในกระป๋องก๊าซปิโตรเลียมเหลวต้องกระทำภายในห้องบรรจุซึ่งได้รับใบอนุญาตประกอบกิจการควบคุมประเภทที่ ๓ตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิง และต้องบรรจุลงในกระป๋องก๊าซปิโตรเลียมเหลวที่ไม่เคยใช้บรรจุก๊าซมาก่อนในกรณีที่เป็นการบรรจุก๊าซปิโตรเลียมเหลวลงในกระป๋องก๊าซปิโตรเลียมเหลวเพื่อใช้เป็นเชื้อเพลิงต้องทำความสะอาดไม่ให้มีน้ำหรือสิ่งใด ๆ ตกค้างอยู่ในกระป๋องก๊าซปิโตรเลียมเหลวข้อ๒๐ เมื่อบรรจุก๊าซปิโตรเลียมเหลวแล้วต้องทดสอบและตรวจสอบว่ากระป๋องก๊าซปิโตรเลียมเหลวและลิ้นอยู่ในสภาพที่เรียบร้อยไม่รั่ว โดยวิธีจมกระป๋องลงในน้ำหรือวิธีอื่นที่อธิบดีกรมธุรกิจพลังงานเห็นชอบหมวด ๖การป้องกันและระงับอัคคีภัย ข้อ ๒๑ บริเวณอันตรายระบบไฟฟ้า เครื่องใช้ไฟฟ้า อุปกรณ์ไฟฟ้า และระบบป้องกันอันตรายจากฟ้าผ่าของห้องบรรจุต้องเป็นไปตามกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา๗ข้อ๒๒ เมื่อติดตั้งระบบไฟฟ้า เครื่องใช้ไฟฟ้าอุปกรณ์ไฟฟ้า และระบบป้องกันอันตรายจากฟ้าผ่าเสร็จแล้วให้ผู้ประสงค์จะประกอบกิจการห้องบรรจุหรือผู้ประกอบกิจการควบคุมยื่นหนังสือขอรับการตรวจสอบและหนังสือรับรองการปฏิบัติตามข้อ๒๑ จากผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา๗ และกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการก๊าซปิโตรเลียมเหลวที่ออกตามมาตรา๗ข้อ๒๓ ห้องบรรจุต้องมีระบบป้องกันและระงับอัคคีภัยดังต่อไปนี้(๑)ท่อน้ำประปาสำหรับดับเพลิง ขนาดเส้นผ่าศูนย์กลางไม่น้อยกว่า ๕๐ มิลลิเมตร หรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่นโดยมีข้อต่อรับน้ำดับเพลิงขนาดเดียวกับข้อต่อของรถดับเพลิงขององค์กรปกครองส่วนท้องถิ่นพร้อมด้วย(ก)หัวจ่ายน้ำดับเพลิงขนาดเส้นผ่าศูนย์กลางไม่น้อยกว่า ๖๒.๕ มิลลิเมตร จำนวนไม่น้อยกว่าสองจุด(ข)เครื่องสูบน้ำสำหรับสูบน้ำดับเพลิงโดยเฉพาะจากท่อดังกล่าว และ(ค) สายจ่ายที่มีความยาวไม่น้อยกว่า ๔๐ เมตร เก็บไว้ ณบริเวณที่จะนำมาใช้ได้ง่ายในกรณีที่ไม่มีน้ำประปาหรือไม่ใช้น้ำประปาต้องต่อท่อสำหรับสูบน้ำจากแหล่งน้ำหรือที่เก็บน้ำซึ่งมีน้ำอยู่ตลอดเวลาและแหล่งน้ำหรือที่เก็บน้ำนั้นต้องมีปริมาตรน้ำไม่น้อยกว่า ๐.๖ ลูกบาศก์เมตร หรือ๖๐๐ ลิตรต่อพื้นที่ ๑ ตารางเมตร ของพื้นที่ผิวด้านนอกของถังเก็บและจ่ายก๊าซปิโตรเลียมเหลวเศษของ ๑ ตารางเมตร ให้คิดเป็น ๑ ตารางเมตร(๒)จัดให้มีระบบป้องกันและระงับอัคคีภัยแบบหัวกระจายน้ำดับเพลิงโดยสามารถฉีดน้ำได้ครอบคลุมพื้นที่บรรจุและบริเวณที่ตั้งกลุ่มถังก๊าซปิโตรเลียมเหลวหุงต้มทั้งนี้ ลักษณะการติดตั้งรวมทั้งการทดสอบและตรวจสอบระบบป้องกันและระงับอัคคีภัยแบบหัวกระจายน้ำดับเพลิงให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนด(๓)ติดตั้งเครื่องดับเพลิงชนิดผงเคมีแห้ง หรือน้ำยาดับเพลิงหรือเครื่องดับเพลิงชนิดอื่นที่มิใช่เครื่องดับเพลิงชนิดฟองก๊าซขนาดบรรจุไม่น้อยกว่า ๖.๘ กิโลกรัม ทั้งนี้ ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์หรือมาตรฐานอื่นที่เทียบเท่าตามที่รัฐมนตรีประกาศกำหนดในราชกิจจานุเบกษา ณประตูทางเข้าออกของรั้วโปร่งล้อมรอบกลุ่มถังก๊าซปิโตรเลียมเหลวหุงต้มหรือถังเก็บและจ่ายก๊าซปิโตรเลียมเหลวจำนวนไม่น้อยกว่า ๒ เครื่องและห้องบรรจุ จำนวนไม่น้อยกว่า ๒ เครื่อง(๔)เครื่องดับเพลิงตาม (๓) อยู่ในสภาพที่ใช้งานได้ดี และมีการตรวจสอบและบำรุงรักษาทุกหกเดือนโดยมีหลักฐานการตรวจสอบติดหรือแขวนไว้ที่เครื่องดับเพลิง(๕)ภายในเขตห้องบรรจุ จัดให้มีป้ายเตือนโดยใช้ตัวอักษรสีแดง บนพื้นสีขาว โดยมีขนาดของตัวอักษรที่เห็นได้ชัดเจนและอ่านได้ง่ายมีความสูงของตัวอักษรไม่น้อยกว่า ๕ เซนติเมตร ติดไว้ในที่ที่เห็นได้ง่ายและอย่างน้อยมีข้อความ ดังต่อไปนี้วิธีปฏิบัติเมื่อก๊าซปิโตรเลียมเหลวรั่ว๑.ปิดลิ้นทุกตัวทันที๒.ไม่กระทำการใด ๆ ที่อาจเกิดเปลวไฟหรือประกายไฟ๓.เปิดประตูและหน้าต่างเพื่อให้ก๊าซระบายออกสู่ภายนอกได้๔.นำเครื่องดับเพลิงออกมาเตรียมพร้อมข้อ๒๔ ให้ผู้ประกอบกิจการควบคุมมีหน้าที่ควบคุมดูแลไม่ให้มีการกระทำการใดๆ ที่อาจเกิดเปลวไฟหรือประกายไฟในห้องบรรจุข้อ๒๕ ห้องบรรจุต้องติดตั้งเครื่องส่งเสียงดังเมื่อก๊าซปิโตรเลียมเหลวรั่วไว้ที่บริเวณที่ตั้งกลุ่มถังก๊าซปิโตรเลียมเหลวหุงต้มหรือถังเก็บและจ่ายก๊าซปิโตรเลียมเหลวและบริเวณพื้นที่บรรจุอย่างน้อยบริเวณละ ๑ เครื่องโดยต้องมีการตรวจสอบให้เครื่องส่งเสียงดังเมื่อก๊าซปิโตรเลียมเหลวรั่วอยู่ในสภาพที่ใช้งานได้และเปิดใช้งานตลอดเวลาการติดตั้งเครื่องส่งเสียงดังเมื่อก๊าซปิโตรเลียมเหลวรั่วตามวรรคหนึ่งให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนดข้อ๒๖ การเก็บกระป๋องก๊าซปิโตรเลียมเหลวที่บรรจุก๊าซปิโตรเลียมเหลวแล้วเพื่อรอการขนส่งที่เข้าข่ายเป็นสถานที่เก็บรักษาก๊าซปิโตรเลียมเหลวประเภทโรงเก็บตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงผู้ประกอบกิจการควบคุมต้องดำเนินการให้เป็นไปตามกฎกระทรวงว่าด้วยสถานที่เก็บรักษาก๊าซปิโตรเลียมเหลวประเภทโรงเก็บด้วยในกรณีที่มีเหตุจำเป็นอันทำให้ไม่สามารถติดตั้งเครื่องส่งเสียงดังเมื่อก๊าซปิโตรเลียมเหลวรั่วในบริเวณและจำนวนตามที่กำหนดไว้ในกฎกระทรวงว่าด้วยสถานที่เก็บรักษาก๊าซปิโตรเลียมเหลวประเภทโรงเก็บให้ผู้ประกอบกิจการควบคุมแจ้งเหตุผลและความจำเป็นต่ออธิบดีกรมธุรกิจพลังงานเพื่อตรวจสอบก่อนดำเนินการติดตั้งการแจ้งการตรวจสอบ และการติดตั้งเครื่องส่งเสียงดังเมื่อก๊าซปิโตรเลียมเหลวรั่วตามวรรคสองให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษาบทเฉพาะกาล ข้อ๒๗ ห้องบรรจุที่ได้รับใบอนุญาตตามกฎหมายว่าด้วยการควบคุมน้ำมันเชื้อเพลิงอยู่ในวันก่อนวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามข้อ ๑๗ (๙) และในกรณีการจัดให้มีรั้วโปร่งและป้ายเตือนตามข้อ๑๕ (๙) และการจัดให้มีระบบป้องกันและระงับอัคคีภัยแบบหัวกระจายน้ำดับเพลิงตามข้อ๒๓ (๒) ให้ปฏิบัติให้ถูกต้องภายในหนึ่งปีนับแต่วันที่กฎกระทรวงนี้ใช้บังคับให้ไว้ณ วันที่ ๙ มกราคม พ.ศ. ๒๕๖๒ศิริ จิระพงษ์พันธ์รัฐมนตรีว่าการกระทรวงพลังงานตาราง๑ระยะห่างสำหรับถังเก็บและจ่ายก๊าซปิโตรเลียมเหลวแบบเหนือพื้นดิน ปริมาตรถังเก็บและจ่ายก๊าซปิโตรเลียมเหลว(ลิตร)ระยะห่างต่ำสุด (เมตร)กขคงจฉเกิน ๕๐๐ ๑,๙๐๐เกิน ๑,๙๐๐ ๗,๖๐๐เกิน ๗,๖๐๐ ๑๑๔,๐๐๐เกิน ๑๑๔,๐๐๐ ๒๖๕,๐๐๐เกิน ๒๖๕,๐๐๐ ๓๔๑,๐๐๐เกิน ๓๔๑,๐๐๐ ๔๕๔,๐๐๐เกิน ๔๕๔,๐๐๐ ขึ้นไป๓.๐๐๓.๐๐๑.๐๐๑.๕๐๑๕.๐๐๑๐.๐๐๗.๕๐๗.๕๐๑.๐๐๑.๕๐๑๕.๐๐๑๐.๐๐๑๕.๐๐๗.๕๐๑.๕๐๓.๐๐๑๕.๐๐๑๐.๐๐๒๓.๐๐๑๕.๐๐*๓.๐๐๑๕.๐๐๑๐.๐๐๓๐.๐๐๑๕.๐๐*๓.๐๐๑๕.๐๐๒๐.๐๐๓๘.๐๐๑๕.๐๐*๓.๐๐๑๕.๐๐๒๐.๐๐๖๐.๐๐๓๐.๐๐*๓.๐๐๑๕.๐๐๒๐.๐๐หมายเหตุ ก = ระยะห่างระหว่างผนังถังเก็บและจ่ายก๊าซปิโตรเลียมเหลวกับแนวเขตที่ดินของบุคคลอื่น หรือทางหลวง หรือถนนสาธารณะ หรือทางสาธารณะข = ระยะห่างระหว่างผนังถังเก็บและจ่ายก๊าซปิโตรเลียมเหลวกับอาคารค = ระยะห่างระหว่างผนังถังเก็บและจ่ายก๊าซปิโตรเลียมเหลวด้วยกันง = ระยะห่างระหว่างผนังถังเก็บและจ่ายก๊าซปิโตรเลียมเหลวกับรั้วโปร่งจ = ในกรณีที่อยู่ใกล้กับถังเก็บน้ำมันที่ต้องมีเขื่อนหรือกำแพงล้อมรอบเป็นระยะห่างระหว่างผนังถังเก็บและจ่ายก๊าซปิโตรเลียมเหลวกับจุดศูนย์กลางเขื่อนหรือกำแพงล้อมรอบถังเก็บน้ำมันแต่ในกรณีที่อยู่ใกล้กับถังเก็บน้ำมันที่ไม่ต้องมีเขื่อนหรือกำแพงล้อมรอบ เป็นระยะห่างระหว่างผนังถังเก็บและจ่ายก๊าซปิโตรเลียมเหลวกับผนังถังเก็บน้ำมันโดยให้ลดระยะดังกล่าวลงกึ่งหนึ่งฉ = ระยะห่างระหว่างผนังถังเก็บและจ่ายก๊าซปิโตรเลียมเหลวกับเครื่องสูบน้ำมัน* = ๑/๔ ของผลบวกของเส้นผ่าศูนย์กลางของถังเก็บและจ่ายก๊าซปิโตรเลียมเหลวที่อยู่ติดกันตาราง๒ระยะห่างสำหรับถังเก็บและจ่ายก๊าซปิโตรเลียมเหลวแบบฝังไว้ในดิน ปริมาตรถังเก็บและจ่ายก๊าซปิโตรเลียมเหลว(ลิตร)ระยะห่างต่ำสุด (เมตร)กขคงจ๕๐๐ - ๑๐,๐๐๐๑๐,๐๐๑ - ๕๐,๐๐๐๕.๐๐๒๐.๐๐๑.๕๐๑.๕๐๑.๕๐๑.๕๐๒๐.๐๐๒๐.๐๐๒๐.๐๐๒๐.๐๐หมายเหตุ ก= ระยะห่างระหว่างผนังถังเก็บและจ่ายก๊าซปิโตรเลียมเหลวกับแนวเขตที่ดินของบุคคลอื่น หรือทางหลวง หรือถนนสาธารณะ หรือทางสาธารณะข = ระยะห่างระหว่างผนังถังเก็บและจ่ายก๊าซปิโตรเลียมเหลวกับรั้วโปร่งค = ระยะห่างระหว่างผนังถังเก็บและจ่ายก๊าซปิโตรเลียมเหลวด้วยกันง = ระยะห่างระหว่างผนังถังเก็บและจ่ายก๊าซปิโตรเลียมเหลวกับถังเก็บน้ำมันที่ฝังไว้ในดินจ = ระยะห่างระหว่างผนังถังเก็บและจ่ายก๊าซปิโตรเลียมเหลวกับเครื่องสูบน้ำมันถังเก็บและจ่ายก๊าซปิโตรเลียมเหลวแบบฝังไว้ในดิน หมายถึง ถังเก็บและจ่ายก๊าซปิโตรเลียมเหลวที่ติดตั้งไว้ภายในบ่อคอนกรีตเสริมเหล็กที่มีความหนาของผนังและพื้นไม่น้อยกว่า๐.๒๐ เมตร ซึ่งมีการป้องกันน้ำรั่วซึมผ่านได้ และกลบด้วยทรายน้ำจืดเม็ดหยาบแห้งสนิทมีความหนาของวัสดุที่กลบถังไม่น้อยกว่า ๐.๖๐ เมตร โดยรอบ มีฝาคอนกรีตเสริมเหล็กปิดที่ส่วนบนของบ่อและบนฝาดังกล่าวมีรูปลักษณะและตำแหน่งของถังเก็บและจ่ายก๊าซปิโตรเลียมเหลวแสดงไว้บ่อคอนกรีตเสริมเหล็กและฐานรากรองรับบ่อต้องออกแบบและก่อสร้างให้สามารถรับแรงและน้ำหนักต่างๆ ที่มากระทำต่อได้โดยปลอดภัยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรรักษาความปลอดภัยในการประกอบกิจการก๊าซปิโตรเลียมเหลวและป้องกันมิให้เกิดอัคคีภัยหรืออันตรายแก่ชีวิตและทรัพย์สินของประชาชน และโดยที่มาตรา ๗ วรรคหนึ่ง(๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ.๒๕๔๒ บัญญัติให้การกำหนดที่ตั้ง แผนผัง รูปแบบ และลักษณะของสถานที่บรรจุก๊าซปิโตรเลียมเหลวประเภทห้องบรรจุการเก็บรักษาก๊าซปิโตรเลียมเหลว ลักษณะของถังหรือภาชนะที่ใช้ในการบรรจุก๊าซปิโตรเลียมเหลวและวิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดเพื่อประโยชน์ในการบรรจุก๊าซปิโตรเลียมเหลวรวมทั้งการกำหนดการอื่นใดอันจำเป็นเพื่อให้บรรลุวัตถุประสงค์ในการปฏิบัติตามพระราชบัญญัติดังกล่าวให้กระทำโดยการออกกฎกระทรวง จึงจำเป็นต้องออกกฎกระทรวงนี้พัชรภรณ์/จัดทำ๑๑ ธันวาคม๒๕๖๒[๑]ราชกิจจานุเบกษาเล่ม ๑๓๖/ตอนที่ ๑๒ ก/หน้า ๙/๒๗ มกราคม ๒๕๖๒